open-index/open-wikipedia-markdown huggingface dataset:
שארל גלייר

**שארל גלייר** (בצרפתית: **Charles Gleyre**; 2 במאי 1806 – 5 במאי 1874) היה אמן שווייצרי תושב צרפת מגיל צעיר. הוא השתלט על הסטודיו של פול דלארוש ב-1843 ולימד מספר אמנים צעירים שהפכו לאמנים בולטים, ביניהם הנרי-ליונל בריו, ג'ורג' דה מאוריאה, קלוד מונה, פייר-אוגוסט רנואר, לואי-פרדריק שוצנברגר, אלפרד סיסלי, וג'יימס אבוט מקניל ויסלר.

## ביוגרפיה
גלייר נולד ליד לוזאן הוריו מתו כשהיה בן שמונה או תשע, והוא חונך על ידי דוד בליון, צרפת, ששלח אותו לבית הספר התעשייתי של העיר. הוא החל את השכלתו האמנותית הפורמלית בליון לפני שעבר לפריז, שם נרשם לאקול דה בו-ארט. הוא גם למד באקדמיה סוויס ולמד טכניקת צבעי מים בסטודיו של ריצ'רד פארקס בונינגטון. לאחר מכן נסע לאיטליה, שם הכיר את הוראס ורנה ולואי ליאופולד רוברט.
ממוזער|406x406 פיקסלים|שארל גלייר, אשליות אבודות
בהמלצתו של ורנה הוא נבחר על ידי הנוסע האמריקני ג'ון לואל ג'וניור ללוות אותו במסעותיו במזרח הים התיכון, תוך תיעוד הנופים והנושאים האתנוגרפיים אותם פגשו. הם עזבו את איטליה באביב 1834 וביקרו ביוון, טורקיה ומצרים, שם נשארו יחד עד נובמבר 1835, אז עזב לואל להודו. גלייר המשיך במסעותיו ברחבי מצרים וסוריה, ולא חזר לצרפת עד 1838. הוא חזר לליון במצב בריאותי ירוד, לאחר שהותקף במחלת עיניים בקהיר, ונפגע מחום בלבנון.

עם החלמתו הוא המשיך לפריז, ולאחר שהקים סטודיו צנוע, החל לחשב בקפידה את הרעיונות שעיצבו את דרכו. הציור שבאמצעותו פתח למעשה את הקריירה האמנותית שלו היה "החזון האפוקליפטי של ג'ון הקדוש", שנשלח לסלון של 1840.

לאחר מכן ב-1843 הציור "לפנות ערב", קיבל מדליה מדרגה שנייה. הוא הפך לצייר פופולרי מאוד בציור "אשליות אבודות". בו הוא מתאר משורר היושב על גדת נהר, ראשו שמוט ותנוחה עייפה ומתבונן בעצב בחברת נשים צעירות זוהרת ששירתן גוועה לאט ונעלמת לאט מעיניו.

למרות הצלחת העבודות הראשונות האלה, פרש גלייר מתחרות ציבורית, ובילה את שארית חייו בהתמסרות שקטה לאידיאלים האמנותיים שלו, ולא חיפש את תהילת הקהל, ולא הפך את האמנות שלו לקרדום לחפור בה.

עם זאת הוא עבד בהתמדה והיה פרודוקטיבי, ושלח מספר פעמים עבודות לסלון.

גלייר הפך למורה רב השפעה, והשתלט על הסטודיו של פול דלארוש - שהיה אטליית ההוראה הפרטית המוביל בפריז - ב-1843. תלמידיו כללו את ז'אן-לאון ז'רום, ז'אן לואי האמון, אוגוסט טולמוש, ויסלר וכמה מהאימפרסיוניסטים: מונה, רנואר, סיסלי ובזיל. הוא לא גבה מתלמידיו כסף, אף שציפה שהם יתרמו לשכר הדירה ולתשלום לדוגמנים. כמו כן ניתנה להם דעה בניהול בית הספר.

אף על פי שהוא חי בפרישה כמעט מוחלטת מהחיים הציבוריים, הוא גילה עניין רב בפוליטיקה, והיה קורא אדוק של כתבי עת פוליטיים. במשך זמן מה, הסטודיו שלו היה מפגש של מועדון ליברלי.

במהלך ביקור בתערוכה, שנפתחה מטעם הגולים מאלזס ולוריין, הוא מת בפתאומיות ב-5 במאי 1874.

## גלריה

File:Gleyre - The Bath.jpg

File:Le retour de l'enfant prodigue.jpg

File:Gleyre Charles Armenian Priest Smyrna.jpg

File:Gleyre Charles Albanian Peasant Athens.jpg

File:Gleyre Charles Marc Gabriel Daphnis Et Chloe Revenant De La Montagne.jpg

File:Charles Gleyre La Danse des bacchantes.jpg

File:Davel executed IMG 3151.JPG

File:Gleyre Charles Romans Under the Yoke.jpg


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציירים צרפתים
קטגוריה:ציירים שווייצרים
קטגוריה:צרפתים שנולדו ב-1806
קטגוריה:צרפתים שנפטרו ב-1874
מרטין דייווי

**מרטין לותר דייווי** (באנגלית: **Martin Luther Davey**; ) היה פוליטיקאי אמריקאי מאוהיו, איש המפלגה הדמוקרטית, שכיהן כמושל אוהיו ה-53 בשנים 1935–1939.
## ראשית חייו
מרטין דייווי נולד בעיר קנט שבאוהיו. אביו היה ג'ון דייוויד, שנודע כארבוריסט (רופא עצים) והקים חברה שהתמחתה בתחום (Davey Tree Expert Company). אמו, ברתה ריבס, הייתה בתו של כומר. מרטין דייווי היה אחד משבעת ילדי המשפחה, שניים מהם נפטרו לפני שהגיעו לבגרות.

המשפחה התמודדה עם בעיות כספיות, מצב שהוביל את מרטין הצעיר למכור את חזרת הגינה שגידל בעצמו, כאמצעי לסיוע למשפחה. הוא גם סייע לאביו בחווה ובחממה שלו. הוא היה איש מכירות מצטיין, ופיתח יחסי ידידות עם לקוחותיו.

ב-1896 נכח דייווי ביריד בו הוא שמע את נאום "צלב הזהב" המפורסם של ויליאם ג'נינגס ברייאן. בעקבות אירוע זה גמלה בליבו ההחלטה להיות פוליטיקאי.

## לימודים
דייווי סיים את לימודיו בבית הספר התיכון בקנט. לאחר מכן הוא עבד לזמן מה בחברת אוליבר לייצור מכונות כתיבה בקליבלנד. כאיש מכירות בחברה הוא הרוויח עשרה דולר לשבוע בתוספת עמלות. הוא הצטיין בעבודתו ועד מהרה הגיע שכרו ל-200 דולר בחודש. הוא החליט להמשיך בלימודיו ונרשם לאוברלין קולג', שם הוא השתתף בתחרויות הפוטבול ומרוצי השדה (Track and field). הוא סיים את לימודיו כשלישי בכיתתו ולא המשיך אותם כדי לסייע בהקמת העסק המשפחתי. לאחר מכן הוא שב ללימודיו לזמן מה, עד שהכיר את אשתו, ברני כריסמן. הולדת ילדם הראשון שמה קץ למסכת לימודיו.
## קריירה פוליטית
בשנים 1913–1918 כיהן דייווי כראש עיריית קנט. ב-1918 הוא נבחר כחבר בית הנבחרים של ארצות הברית במקומו של אלזוורת' ברת'ריק שנפטר. בנובמבר אותה שנה הוא נבחר לכהונה נוספת, אך בבחירות של 1920 הוא נוצח. ב-1922 הוא נבחר מחדש לבית הנבחרים וכיהן בו בשנים 1923–1929. ב-1928 התמודד דייווי בבחירות למשרת מושל אוהיו, אך נוצח. הוא התמודד שוב ב-1934, ניצח וכיהן בשנים 1935–1939. בניסיונו להיות מועמד המפלגה הדמוקרטית לכהונה שלישית ב-1938 הוא נוצח על ידי צ'ארלס סוייר. ב-1940 הוא היה מועמד הדמוקרטים למשרת המושל, אך נוצח על ידי המושל המכהן ג'ון בריקר.
## מותו
מרטין דייווי נפטר בקנט ב-31 במרץ 1946. הוא נטמן בבית הקברות סטנדינג רוק שבעיר.

## קישורים חיצוניים

* 
* מרטין דייווי באתר The Political Graveyard 
* 

## הערות שוליים

קטגוריה:אמריקאים ילידי אוהיו
קטגוריה:מושלי אוהיו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי אברלין קולג'
קטגוריה:ראשי עיריות באוהיו
קטגוריה:אמריקאים שנולדו ב-1884
קטגוריה:אמריקאים שנפטרו ב-1946
אונל הרננדס

**אונל לזארו הרננדס מאייאה** (בספרדית: **Onel Lázaro Hernández Mayea**; נולד ב-1 בפברואר 1993) הוא כדורגלן קובני המשחק בעמדת הקיצוני בפורט ואלה.

## קריירת מועדונים
הרננדס נולד במורון שבקובה ובגיל צעיר היגר לגרמניה. הרננדס התחיל לשחק במחלקות נוער מקומיות עד שבגיל 17 הצטרף לארמיניה בילפלד. ב-1 באוקטובר 2010 הרננדס ערך את הופעת הבכורה שלו בקבוצה הבוגרת במשחק הליגה נגד פאדרבורן 07.

בקיץ  הצטרף לקבוצת המילואים של ורדר ברמן וב-10 בינואר 2014 לזו של וולפסבורג.

ב-2 ביוני 2016, הרננדס חתם באיינטרכט בראונשווייג מהבונדסליגה השנייה.

ב-25 בינואר 2018, הרננדס חתם לשלוש וחצי שנים בנוריץ' סיטי מהפוטבול ליג צ'מפיונשיפ. ב-3 בפברואר הרננדס ערך את הופעת הבכורה שלו בקבוצה בניצחון 0–1 נגד מידלסברו. ב-4 באוגוסט 2018, כבש צמד בתיקו 2-2 נגד ברמינגהאם סיטי. ב-9 באוגוסט 2019 נכנס כמחליף במשחק הפרמייר ליג נגד ליברפול והפך לכדורגלן הקובני הראשון בליגה זו.

באוגוסט  הושאל למידלסברו בהשאלה.

בינואר  הרננדס חתם ברמינגהאם סיטי.

בספטמבר 2025 חתם בצ'רלטון את'לטיק.

## קריירה בינלאומית
בצעירותו, הרננדס שיחק בנבחרת הנוער של גרמניה.

בנובמבר  הרננדס זומן לראשונה לסגל נבחרת קובה, אך לא הצטרף לסגל הנבחרת עקב חוקים נגד שחקנים שעזבו את המדינה. במרץ  הוא זכה לערוך את הופעת הבכורה שלו בנבחרת בהפסד 0–1 ל. 4 ימים לאחר מכן, הבקיע את שער הבכורה שלו בנבחרת בהפסד 1–2 ל.

## תארים
; נוריץ' סיטי
*פוטבול ליג צ'מפיונשיפ: , 

## קישורים חיצוניים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלנים קובנים
קטגוריה:חלוצי כדורגל קובנים
קטגוריה:כדורגלני ארמיניה בילפלד
קטגוריה:כדורגלני איינטרכט בראונשווייג
קטגוריה:כדורגלני נוריץ' סיטי
קטגוריה:כדורגלני מידלסברו
קטגוריה:כדורגלני ברמינגהאם סיטי
קטגוריה:כדורגלני צ'רלטון את'לטיק
קטגוריה:כדורגלני נבחרת קובה
קטגוריה:ספורטאים גרמנים באנגליה
קטגוריה:ספורטאים זרים באנגליה
קטגוריה:גרמנים שנולדו ב-1993
קטגוריה:קובנים שנולדו ב-1993
צבי הירש אורליאנסקי

הרב **צבי הירש אורליאנסקי** (ט' באב ה'תרכ"ד, 11 באוגוסט 1864 – י"ג באלול ה'ת"ש, 16 בספטמבר 1940) היה מגיד ברוסיה, אנגליה וניו יורק, כונה "סקידלר מגיד".

## ביוגרפיה
נולד בט' באב ה'תרכ"ד בעיירה דובראוויא (מחוז סאקאלקא פלך גרודנה) לרבי יצחק, בצעירותו למד בישיבה שבעיר הורודנה, לאחר מכן למד בבילסק אצל ר' אריה לייב יעלין בעל יפה עיניים, בהמשך הגיע לבוצ'קי וקיבל התר הוראה מרב המקום ר' מלכיאל צבי טננבוים, משם הלך לעיירה סוויסלוץ' שם קיבל התר הוראה מרבי מאיר יונה ברנצקי מחבר הפירוש על ספר העיטור.

בגיל שבע עשרה התגורר בסוויסלוץ ושם התחיל לשמש כמגיד, בשנת תרמ"ג שימש כמגיד בעיר לונה, בחורף אותה שנה (ה'תרמ"א) נשא את שרה פייגל בת ר' נחמן יהושע ברקוביץ מסקידל.

החל מנישואיו לבת העיירה סקידל נקרא "סקידלר מגיד", והתחיל לשמש כמגיד נודד וביקר בעיירות רבות ונשא בהם מדרשותיו בעיקר בנושאי יישוב ארץ ישראל.

בח' בתמוז ה'תרנ"ב הגיע לטלז ופגש שם את ר' אליעזר גורדון שהשתתף בדרשותיו והורה לישיבתו לשמוע מדרשותיו.

בשנת תרנ"ה עזב את רוסיה והיגר ללונדון שם התמנה על ידי הרב חיים זונדל מכבי לרב ומגיד של "חברת תורה" אותה הקים מכבי, לאחר ארבע שנים (תרנ"ט) כיהן כרב ומגיד בבית כנסת "קאוונער שול" ולאחר שנתיים נבחר לרב ומגיד בעיר גלאזגו בהמשך עבר לעיר לידס שם שימש שנתיים כמגיד.

בשנת תרס"ה היגר לארצות הברית וקבע את מושבו בניו יורק וגם שם שימש כרב ומגיד בבתי כנסיות כתר ישראל אוהב שלום ועוד.

בשנת תרפ"ב הדפיס בניו יורק את דרשותיו בספר בשם "דרשות מהרצה"א", בתרפ"ז הוציא חלק שני לספר, בהקדמתו כותב שהדפיס ארבע ושלשים דרשות מתוך שלוש מאות שבכתב יד.

נפטר בשנת ת"ש בניו יורק, בניו שנו את שם משפחתם ל"ארלינס".

## לקריאה נוספת
* חיים ראובן רבינוביץ, 'המטיפים לציון: ... הרב צבי הירש אורליאנסקי; בתוך: יצחק רפאל, ש. ז. שרגאי (עורכים), **הציונות הדתית: עיונים, מאמרים, רשימות, תעודות**, ירושלים: מוסד הרב קוק, תשל"ז, כרך א, עמ' 480–481.

## קישורים חיצוניים
* , 
* 
*
*
*תמונת מצבתו באתר kevarim.com
*הרב צבי הרשקוביץ, המגיד הציוני ר' צבי הירש אורליאנסקי, **שבתון**, כ"ב שבט תשע"ז.

## הערות שוליים

קטגוריה:מגידים
קטגוריה:סוויסלוץ': רבנים
קטגוריה:לונדון: רבנים
קטגוריה:לידס: רבנים
קטגוריה:רבנים סקוטים
קטגוריה:ניו יורק: רבנים
קטגוריה:מהגרים מרוסיה לממלכה המאוחדת
קטגוריה:מהגרים מבריטניה לארצות הברית
קטגוריה:ילידי 1864
קטגוריה:נפטרים ב-1940
ואלרי קורולינצ'וק

**ואלרי סטפנוביץ' קורולינצ'וק** (באוקראינית: **Валерій Степанович Королянчук**; נולד ב-15 באוקטובר 1965) הוא כדורגלן עבר אוקראיני ששיחק בעמדת הקשר.

## קריירה
קורולינצ'וק התחיל את הקריירה שלו בקבוצות כדורגל מקומיות בעיר צ'רנוביץ, עד שבשנת  הצטרף לבוקווינה צ'רנוביץ. בינואר  קורולינצ'וק הצטרף לכוחות הצבא הדרומיים של ברית המועצות למשך שנתיים. כאשר שסיים את שירותו חזר לשחק כדורגל בבוקווינה, בה שיחק עוד ארבע עונות נוספות. בקיץ  קורולינצ'וק חתם בצ'רנומורץ אודסה מליגת העל הסובייטית.

בקיץ  קורולינצ'וק חתם בהפועל כפר סבא מהליגה הישראלית הראשונה. בקיץ  הושאל להפועל דליית אל-כרמל לעונה אחת, בסיומה חזר לכפר סבא. בהמשך הקריירה שלו בישראל, קורולינצ'וק שיחק במכבי יבנה, הפועל טייבה, הפועל אשדוד, הפועל בית שאן, מ.ס. אשדוד, הפועל אכסאל והפועל בת ים.

בקיץ  פרש מכדורגל והפך לחבר הנהלה בבוקווינה צ'רנוביץ, אך כעבור שנתיים חזר לשחק כדורגל עבור המועדון ורשם 28 הופעות במהלך העונה.

## תארים
; בוקווינה צ'רנוביץ
*אליפות אוקראינה הסובייטית: 

## קישורים חיצוניים

קטגוריה:כדורגלנים סובייטים
קטגוריה:כדורגלנים אוקראינים
קטגוריה:קשרי כדורגל סובייטים
קטגוריה:קשרי כדורגל אוקראינים
קטגוריה:כדורגלני צ'רנומורץ אודסה
קטגוריה:כדורגלני הפועל כפר סבא
קטגוריה:כדורגלני מכבי יבנה
קטגוריה:כדורגלני הפועל טייבה
קטגוריה:כדורגלני הפועל אשדוד
קטגוריה:כדורגלני הפועל בית שאן
קטגוריה:כדורגלני מועדון ספורט אשדוד
קטגוריה:כדורגלני הפועל אכסאל
קטגוריה:כדורגלני הפועל בת ים
קטגוריה:כדורגלנים זרים בישראל
קטגוריה:אוקראינים שנולדו ב-1965
אילן ליאור

**אילן ליאור** (נולד ב-1986 בערך) הוא עיתונאי ישראלי, המשמש כראש מחלקת החדשות של גלי צה"ל.

## קריירה
ליאור החל את הקריירה העיתונאית שלו בגיל 16, כשכתב עבור המקומון הירושלמי "כל הזמן".

עם גיוסו לצה"ל הצטרף לגלי צה"ל, בה שימש ככתב משטרה ובריאות, עורך חדשות ומגיש יומנים. לאחר מכן שימש ככתב משטרה בירושלים ובהמשך מונה לכתב המשטרה ברשת ב' של קול ישראל.

בנובמבר 2010 מונה לכתב האזורי בגוש דן של עיתון "הארץ".

בפברואר 2018, עזב ליאור את עיתון "הארץ" ועבר לשמש כעורך בחדשות עשר. במרץ 2019 החל לשמש כעורך הראשי של התוכנית "השבוע" בערוץ כאן 11.

בנובמבר 2021 מונה על ידי מ"מ מפקדת גלי צה"ל והעורכת הראשית, גלית אלטשטיין, לראש מחלקת החדשות של התחנה.

ליאור הוא בעל תואר בכלכלה ובקולנוע מאוניברסיטת תל אביב. בנו של העיתונאי הכלכלי גד ליאור.

## קישורים חיצוניים

* 

## הערות שוליים

קטגוריה:עיתונאים ישראלים
קטגוריה:חיילי גלי צה"ל
קטגוריה:סגל הארץ
קטגוריה:סגל כאן ב'
קטגוריה:סגל קול ישראל
קטגוריה:בוגרי אוניברסיטת תל אביב
קטגוריה:ישראלים שנולדו ב-1986
אנמשמנט

**אנמשמנט** (לכידות יתר במבנה המשפחתי) הוא עיקרון בפסיכולוגיה ובפסיכותרפיה שהוצג על ידי סלבדור מינושין (1921-2017) כדי להסביר משפחות בהן גבולות אישיים מפוזרים, תת-מערכות לא מובחנות, ודאגת יתר לאחרים מובילה לאיבוד התפתחות אוטונומית.
להיות לכוד (enmeshed) בצרכים של ההורים, לכוד בפונקציית תפקיד לא תואמת, ילד עלול להפסיד את הקיבולת שלו להכוונה עצמית; הייחודיות שלו, תחת הכובד של גילוי עריות נפשי; ואם הלחץ המשפחתי גודל, עלול לגדול להיות המטופל המזוהה או השעיר לעזאזל במשפחה.

אנמשמנט שימש גם את ג'ון ברדשו כדי לתאר מצב של קשר בין-דורי בתוך משפחה, לפיו ילד (בדרך כלל מהמין השני) הופך לבן זוג פונדקאי עבור אמו או אביהם.

המונח מיושם לפעמים על מערכות יחסים בהן יש תלות שיתופית, כאשר קיימת סימביוזה לא בריאה.

עבור הילד המעורב (enmeshed) בצורה רעילה, הרגשות הנישאים של המבוגר עשויים להיות היחידים שהם מכירים, עולים על רגשותיהם ומאפילים אותם.

## דרכי טיפול

הבהרת גבולות, הכנסת הדורות לתאים נפרדים, ומציאת איזון טוב יותר בין מעורבות להפרדה, הם כולם דרכי טיפול שימושיות.

עם זאת, חשוב שהמטפל ימנע מלהסתבך בתת-המערכות המשפחתיות עצמן - ההסתבכות הלא מודעת של עזרה למטפל/לקוח נזקק.

## קישורים חיצוניים
* משפחות עם אנמשמנט

קטגוריה:פסיכותרפיה
מגדל המשולש

**מגדל המשולש** (בצרפתית: **Tour Triangle**), הידוע גם בשם "פרויקט המשולש", הוא גורד שחקים שייבנה באתר מרכז התערוכות והכנסים פּארק דֶז אֶקסְפּוֹזיסְיוֹן דל לה פורט דה ורסאי (Parc des Expositions de la Porte de Versailles) בפריז, צרפת. הוא תוכנן על ידי משרד האדריכלים השווייצרי הרצוג ודה מרון כפירמידת זכוכית בגובה  עם בסיס טרפז, רחב מצד אחד וצר מצד אחר. זה יהיה הבניין הגבוה הראשון שייבנה במרכז פריז מאז מגדל מונפרנאס ב־1973. השלמת הבנייה מתוכננת לשנת 2026.

## תיאור
מגדל המשולש יהיה מבנה בצורת משולש שגובהו 180 מטר. משרד האדריכלים השווייצרי הרצוג ודה מרון, שתכנן בעבר את האצטדיון האולימפי 'קן הציפור' בבייג'ינג, נבחר לתכנן את הפרויקט.

באפריל 2011, חברת VIPARIS, בעלת הפרויקט, קיבלה אור ירוק לפרויקט. אתר המגדל ממוקם ליד פורט דה ורסאי ב"פארק התערוכות" (דרום מערב לפריז).

התוכניות לבניית המגדל נדחו תחילה על ידי חברי מועצת העיר פריז ב־17 בנובמבר 2014. הפרויקט אושר בהצבעה שנייה על ידי מועצת העיר פריז ב-30 ביוני 2015.

## המחלוקת סביב המגדל
בדומה לביקורת שהוטחה כלפי מגדל מונפרנאס, בשל העובדה שמידותיו הגדולות וצורתו אינן משתלבות במרקם העירוני ההיסטורי של פריז, כך גם בפרויקט מגדל המשולש מוטחות טענות דומות.

הפרויקט בן 42 הקומות אמור להיות גורד השחקים הראשון שנבנה בפריז מזה כ-40 שנה, מאז בנייתו של מגדל מונפרנאס, שכאמור עדיין מעורר איבה בקרב הפריזאים.

## אדריכלות
במגדל המשולש שגובהו יהיה 42 קומות, יועסקו כ־5,000 עובדים. המגדל יכלול משרדים, חנויות בגובה הרחוב, מרפסת תצפית פנורמית ומסעדה פנורמית בקומה העליונה.

## קיימות ואיכות הסביבה
Tour Triangle אמור להיות גורד שחקים בר קיימא: הוא תוכנן כדי להשיג ביצועים אנרגטיים גבוהים ולהגיע לאישורי HQE ו-BREEAM. המבנה יתוכנן לכניסת אור טבעי, וייצור רבע מה-CO2 של בניין סטנדרטי בגודלו.

## ראו גם

*מגדל אייפל
*מגדל מונפרנאס

## קישורים חיצוניים

* 
## הערות שוליים

קטגוריה:פריז: מבנים
קטגוריה:צרפת: גורדי שחקים
קטגוריה:פירמידות
קטגוריה:צרפת: מגדלים
קטגוריה:2026 בצרפת
קטגוריה:הרובע החמישה-עשר של פריז
אווה ברטה

**אווה ברטה** (מקודם **בראון**, בהונגרית: **Barta Éva**; בודפשט, 8 באפריל 1916 – בודפשט, 15 במרץ 1994) הייתה אמנית, צורפת, קרמיקאית יהודייה-הונגרייה, אשתו של הגרפיקאי והצייר בלה פקטה נאג'. בתקופת השואה הצליחו היא ובעלה להציל ממוות, יותר מ-1,000 יהודים.

## קורות חיים
אווה בראון נולדה במשפחה יהודית כבתם של ארנה ברטה (מקודם: בראון 1878–1956) צייר, גרפיקאי ושל אלה צ'רס (מקודם: גולדברגר). משנת 1933 למדה שנה בבית הספר לאמנויות שימושיות. בין 1934 לבין 1938 למדה באוניברסיטה ההונגרית לאמנויות יפות, המאסטרים שלה היו אגושט בנקהארד ואישטוואן סניי. בשנת 1938 נסעה לפריז, שם עסקה בקרמיקה, ובשנת 1939 הקימה סדנה בבודפשט, שם בעיקר עיצבה וייצרה תכשיטים. במהלך מלחמת העולם השנייה, היא ובעלה ייצרו שוצפאסים (כתבי חסות) מזויפים כדי לעזור ליהודים הנרדפים, כולל משפחתה של אווה ברטה (Schutzpass: שגרירויות המדינות הנייטרליות שנותרו בהונגריה (בודפשט) הנפיקו עשרות אלפי "תעודות חסות" למבקשי מקלט יהודים ואלה אישרו כי בעליהם נמצא תחת חסותה של אותה מדינה). בערך 1,000 עד 1,200 חיי יהודים ניצלו עקב מסמכים מזויפים שייצרו ברטה ובעלה. בעלה הלא יהודי קיבל לאחר מותו את התואר חסיד אומות העולם מיד ושם. אווה ברטה השתמשה ליצירותיה באמייל, באבנים חצי יקרות ובמתכות אצילות. יצירותיה נשלטות על ידי צורות אמורפיות וטבעיות. היא הייתה חברה ב"קבוצת האמנים הסוציאליסטים".

## תערוכות
### יחיד
* 1961 •אולם אדולף פניאש, בודפשט
* 1975 • בית התרבות ברטוק, סגד (עם קלרה פרייזר)
* 1976 • היכל האמנות (בודפשט), בודפשט

### קבוצתיות נבחרות
* 1958 התערוכה העולמית של בריסל (1958)
* 1972 תערוכת תכשיטים לאומית, גלריית צ'וק, בודפשט, הלבשה, מוזיאון ארנסט, בודפשט.

## פרסים והוקרה
* פרס ראשון בתחרות התכשיטים של החברה לאמנויות שימושיות (1959)
* פרס האמן המעוטר (1977)
* פרס אמן הדגול (1985)

## לקריאה נוספת
* Artportal
* 
* 

קטגוריה:יהודיות הונגריות
קטגוריה:אמנים יהודים הונגרים
קטגוריה:צורפים יהודים
קטגוריה:מצילות בשואה
קטגוריה:מצילים בשואה: הונגריה
קטגוריה:ניצולות השואה: הונגריה
קטגוריה:אמניות יהודיות
קטגוריה:בוגרי האוניברסיטה ההונגרית לאמנויות יפות
קטגוריה:אמניות קרמיקה
קטגוריה:יהדות בודפשט
קטגוריה:בודפשט: אישים
קטגוריה:ילידות 1916
קטגוריה:הונגרים שנולדו ב-1916
קטגוריה:נפטרות ב-1994
אשריאל

**אשריאל** הוא דמות מקראית, בן הפילגש הארמייה של מנשה בן יוסף. וממנו יצאה משפחת האשריאלי.

הדמות מוזכרת ב, ב, וב כחלק ממנין בני ישראל.

מהכתוב בספר דברי הימים משתמע שאשריאל היה בנו של מנשה בן יוסף. אך מפרשים כגון הרד"ק המצודות הרלב"ג והרשב"ם, ותרגום דברי הימים, כתבו שאשריאל הוא בנו של גלעד בן מכיר בן מנשה, כפי שמשתמע מספר במדבר.

## קישורים חיצוניים
*ASRIEL:By: Morris Jastrow, Jr., Gerson B. Levi

## הערות שוליים

קטגוריה:אישים בתנ"ך
שרה חסן

**שרה חסן** (באנגלית: **Sarah Hassan**; נולדה ב-5 בספטמבר 1988) היא שחקנית קולנוע וטלוויזיה, מנחת טלוויזיה ודוגמנית קנייתית.

## ביוגרפיה
שרה חסן נולדה במומבסה והייתה הילד היחיד במשפחה. היא החלה לשחק בגיל חמש. לאחר סיום בית הספר היא למדה באוניברסיטה וקיבלה תואר באקטואריה.

בשנת 2009 חסן הצטלמה לסדרת טלוויזיה "Tahidi High", בה שיחקה את אחד התפקידים המרכזיים. בהמשך היא הופיעה בסדרות נוספות.

בינואר 2016 חסן עברה ללוס אנג'לס בה למדה תעשיית קולנוע במשך שנתיים וחצי. היא הקימה את חברת Alfajiri Productions והפיקה מספר סרטים.

על עבודתה בקולנוע ובטלוויזיה הוענקו לה 10 פרסים בתחומים שונים.

## פילמוגרפיה נבחרת
* Nefertiti and the Lost Dynasty  (2007)
* Tahidi High   (2009)
* Demigods  (2010)
* Saints  (2011)
* Sakata  (2011)
* House of Lungula   (2011)
* Jane & Abel (החל מ-2014)
* Live or Die  (2014)
* Now That You're Here  (2011)
* Discovery +254 (החל מ-2015)
* How to Find a Husband (החל מ-2015)
* Maisha Max (החל מ-2015) – מנחה של תוכנית ריאליטי
* Plan B  (2019)
* Just In Time  (2021)
* Zora  (2021)

## פרסים
* 2014 Now That You’re here, השחקנית הטובה ביותר.
* 2014 Discovery+ 254, המנחה הטובה ביותר.
* 2019 Plan B, השחקנית הטובה ביותר. סרט של דולאפו אדלקה זכה גם בפרס הסרט הטוב ביותר.

## קישורים חיצוניים

* 

קטגוריה:שחקניות קולנוע וטלוויזיה קנייתיות
קטגוריה:ילידות 1988
קטגוריה:ילידי 1988
אקינקונמי אמו

**אקינקונמי איובמי אמו** (באנגלית: **Akinkunmi Ayobami Amoo**; נולד ב-7 ביוני 2002 באיבדאן שבניגריה) הוא כדורגלן ניגרי המשחק בעמדת קשר הכנף בקבוצת פ.צ. קופנהגן מליגת העל הדנית.

## קריירת מועדונים
### המארבי
אמו נולד באיבדאן שבניגריה, והחל לשחק באקדמיית ברייטוויל, לפני שעבר ללאגוס והחל לשחק במחלקת הנוער של סידוס FC.

ב-8 ביוני 2020, לאחר יום הולדתו ה-18, חתם אמו על חוזה לארבע עונות בהמארבי מליגת העל השוודית. ב-13 בספטמבר הוא ערך את הופעת הבכורה שלו במועדון, כשנכנס כמחליף בדקה ה-65 בניצחון בתיקו 2-2 נגד הלסינגבורג במסגרת המחזור ה-20 בליגה לעונת . ב-12 בנובמבר הוא הבקיע את שערי הבכורה שלו במועדון, צמד שערים בניצחון 0–5 על גוטה במסגרת הסיבוב השני של הגביע השוודי לעונת . בסך הכל ערך אמו שש הופעות ליגה בעונת , וזכה עם המארבי בגביע השוודי לעונת , כשהוא עורך שבע הופעות ומבקיע ארבעה שערים.

ב-17 באפריל 2021 הבקיע אמו את שער הבכורה שלו בליגת העל השוודית, בניצחון 0–2 על מיאלבי במסגרת המחזור השני לעונת . בעונה זו, בעקבות עזיבה של אלכסנדר קצ'אניקליץ' אמו התברג בהרכב הפותח של המועדון.

בסך הכל ערך 35 הופעות ליגה במועדון, בהן הבקיע תשעה שערים.

### פ.צ. קופנהגן
ב-31 בינואר 2022 חתם אמו על חוזה לחמש עונות בפ.צ. קופנהגן מליגת העל הדנית.

ב-13 בספטמבר 2023 חתם באומוניה ניקוסיה מליגת העל הקפריסאית.

## קרייריה בינלאומית
אקינקונמי אמו זומן לנבחרת ניגריה הצעירה. במסגרת זו הוא השתתף באליפות אפריקה והאליפות העולם עד גיל 19.

## תארים
;המארבי
* הגביע השוודי (1): 2020/2021

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:איבדאן: כדורגלנים
קטגוריה:כדורגלני המארבי
קטגוריה:כדורגלני פ.צ. קופנהגן
קטגוריה:כדורגלני אומוניה ניקוסיה
קטגוריה:ספורטאים זרים בשוודיה
קטגוריה:ספורטאים זרים בדנמרק
קטגוריה:ספורטאים ניגרים בקפריסין
קטגוריה:ניגרים שנולדו ב-2002
ישיבה על קברו (עמותה)

**ישיבה על קברו** היא עמותה שהוקמה לעילוי נשמת הרב אהרן יהודה ליב שטינמן, שמטרתה לעודד לימוד תורה באמצעות מבחנים ומלגות.

## הקמה ופעילות
הארגון הוקם בתחילת שנת ה'תשע"ט לקראת יום השנה לפטירת הרב אהרון יהודה ליב שטינמן תחת השם "מכירים טובה", לדבריהם לאור הביקוש העצום בסיוע נדיבים הוקם ארגון "ישיבה על קברו", ששמו נלקח מהמנהג להקים ישיבה על קברו של חכם שמת.

הארגון הוקם במטרה להרבות לימוד תורה לעילוי נשמת הרב אהרון שטיינמן שביקש בצוואתו שילמדו משניות לעילוי נשמתו, לשם כך הארגון הקים סדרי לימוד במגוון נושאים שבהם יוכל כל אדם להיבחן ולהיכנס להגרלה יומית וחודשית על ספרים וכסף.

עניית התשובות מתבצעת דרך הטלפון ודרך מערכת נדרים פלוס.

## מסלולים
בישיבה על קברו מספר רב של מסלולים, חומש עם מפרשים, נביאים, כתובים עם ביאור הגר"א, רש"י ומלבי"ם, ששה סדרי משנה, מסכתות קטנות, דף היומי עם פירושי הראשונים והאחרונים, תוספתא, תלמוד ירושלמי, רמב"ם, משנה ברורה, קיצור שולחן ערוך, בן איש חי, ארחות שבת, חפץ חיים, מוסר, הלכות שמיטה, שב שמעתתא, מנחת חינוך ועוד.

המסלולים הנלמדים ביותר הם חומש רש"י, וחפץ חיים.

המסלולים מתפרסמים מדי יום בעיתון יתד נאמן.

לעיתים מתווספים מסלולים נוספים לפי התקופה, למשל הלכות של כל חג לפני החג או ענייני בית המקדש בימי בין המצרים.

## נתונים מספריים
הארגון פרסם נתונים מספריים לרגל יום השנה הרביעי לפטירת הרב שטיינמן:
* בארגון רשומים 105,250 לומדים.
* ממוצע משתתפים יומי הוא 31,800.
* בכל חודש נענות יותר ממיליון תשובות.
* הארגון מונה מאה וחמישים מסלולים יומיים, תשעה עשר מסלולים שבועיים, ושני מסלולים חודשיים.

* במסלולים לנשים רשומות 12,000 נשים ונערות ו-6,000 תלמידות בית ספר.
* רבני הארגון מכינים לכל יום אלף שלוש מאות חמישים תשובות.
* היקף ההוצאות השנתי של הארגון עומד על שלושה מיליון ש"ח.

## פרסים והגרלות

הארגון מממן את פעילותו באמצעות תרומות ובאמצעות מכירה של כרטיסי הגרלה יקרים (כרטיס בודד עולה 432 ש"ח) שמחירם יורד ככל שכמות הכרטיסים שהקונה רוכש גדלה. בשנת תשפ"ב הפרס הראשון בהגרלה היה מאה אלף דולר.

בערב חנוכה תשפ"ב ביום השנה הרביעי לרב שטינמן הוגרלה החנוכיה בה נהג הרב שטינמן להדליק בין רוכשי כרטיסי ההגרלה.

## קישורים חיצוניים
* 
* אתר ההגרלה של ישיבה על קברו
*  (תוכן שיווקי)
* יתד נאמן, יום שלישי י"ט בכסליו תשפ"ב (23 בנובמבר 2021), שנה לז, גיליון 10774, חלק ראשון, עמוד 36
* 

## הערות שוליים

קטגוריה:ישראל: עמותות
קטגוריה:מצוות תלמוד תורה
עלי מבח'ות

**עלי אחמד מבח'ות מוחסן עומראן אל-האג'רי** (בערבית: **علي أحمد مبخوت محسن عمران الهاجري**, בתעתיק: **עלי אחמד מבחות' מחסן עמראן אלהאג'רי**; נולד ב-5 באוקטובר 1990 באבו דאבי שבאיחוד האמירויות הערביות) הוא כדורגלן אמירתי המשחק בעמדת החלוץ בקבוצת א-נסר מליגת העל של איחוד האמירויות הערביות ובנבחרת איחוד האמירויות. מבח'ות הוא מלך השערים בכל הזמנים של נבחרת איחוד האמירויות הערביות.

## קריירת מועדונים
מבח'ות גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2008. הוא זכה עם המועדון בשלוש אליפויות, בגביעים, וסיים שלוש פעמים כמלך השערים של הליגה.

## קריירה בינלאומית
ב-15 בנובמבר 2009 ערך מבח'ות את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת צ'כיה במשחק ידידות. ב-16 באוקטובר 2012 הבקיע את שערי הבכורה שלו בנבחרת, ארבעה שערים בניצחון 6-2 על נבחרת בחריין במשחק ידידות. הוא היה חלק מסגל הנבחרת בגביעי אסיה 2015 ו-2019. ב-10 באוקטובר 2019 הבקיע שלושער בניצחון 5-0 על נבחרת אינדונזיה במסגרת מוקדמות מונדיאל 2022, והפך למלך השערים בכל הזמנים של נבחרת איחוד האמירויות הערביות.

נכלל בסגל נבחרת איחוד האמירויות הערביות לטורניר גביע אסיה 2023.

## תארים
;אל-ג'זירה
* אליפות איחוד האמירויות הערביות (3): 2010/2011, 2016/2017, 2020/2021
* גביע הנשיא של איחוד האמירויות הערביות (2): 2010/2011, 2011/2012
* גביע הליגה של איחוד האמירויות הערביות (1): 2009/2010

;נבחרת איחוד האמירויות הערביות
* גביע המפרץ לאומות (1): 2013

## קישורים חיצוניים

## הערות שוליים

קטגוריה:כדורגלנים אמירתים
קטגוריה:חלוצי כדורגל אמירתים
קטגוריה:כדורגלני אל-ג'זירה (אבו דאבי)
כדורגלני א-נסר
קטגוריה:כדורגלני נבחרת איחוד האמירויות הערביות
קטגוריה:כדורגלנים באולימפיאדת לונדון (2012)
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:אמירתים שנולדו ב-1990
צ'ארלס ר. מייבי

**צ'ארלס רנדל מייבי** (באנגלית: **Charles Rendell Mabey**; 4 באוקטובר 1877 – 26 באפריל 1959) היה פוליטיקאי אמריקאי, מושל מדינת יוטה החמישי בין השנים 1921–1925. הוא מושל יוטה האחרון שכיהן בתפקידו במשך כהונה אחת בלבד.

## ביוגרפיה
מייבי נולד בבאונטיפול (Bountiful), אז בטריטוריית יוטה, בנם של ג'וזף תומאס מייבי ושרה לוקרישה טולמן. אביו היה מהגר מאנגליה. מייבי שירת בצבא ארצות הברית במהלך מלחמת ארצות הברית–ספרד. בשנים 1900–1903 היה מייבי מיסיונר של כנסיית ישוע המשיח של קדושי אחרית הימים בגרמניה. במקצועו היה בנקאי.

מ-13 בינואר 1913 עד 8 בינואר 1917 היה חבר בית הנבחרים המדינתי של יוטה, ובמהלך מלחמת העולם הראשונה נקרא חזרה לשירות פעיל בשירותי הארטילריה של מדינת יוטה. לתקופה מסוימת אף כיהן כראש עיריית באונטיפול. בבחירות 1920 נבחר לתפקיד מושל יוטה, וב-3 בינואר 1921 הוא הושבע לתפקידו. במהלך כהונתו התגלה כפוליטיקאי עקשן וחסר-פשרות, מה שהעיב על יחסיו עם המפלגה הרפובליקנית המדינתית. משמיאן להיענות לדרישות של בכירי הרפובליקנים ביוטה, ניגש מייבי אל הבחירות ב-1924 ללא תמיכה מובהקת של מפלגתו.

בנוסף, מגמות כלכליות לאומיות הוסיפו להציבו כאנדרדוג בבחירות לכהונה שנייה. רוב כהונתו כמושל התאפיינה בשפל כלכלי בתחומי החקלאות והכרייה, שתיים מהתעשיות העיקריות של יוטה. אף על פי שראה עצמו כמומחה לכלכלה, מייבי למעשה קידם גידול משמעותי בהקצבות כספי הציבור למגזר הפרטי, למורת רוחם של הרפובליקנים. המצביעים, שנאלצו לשלם את מסים אלה עם דולר חלש, לא ששו לבחור את מייבי מחדש ב-1924. בעקבות קמפיין חסר ברק הן של מייבי והן של מועמד המפלגה הדמוקרטית ג'ורג' דרן, מייבי הפסיד בבחירות לדרן, וכהונתו תמה בינואר 1925.

בשנים 1925–1935 שימש מייבי כחבר במועצה הכללית של "אגודת הגברים הצעירים לקידום הדדי" של הכנסייה המורמונית. במהלך חייו חבק מייבי ארבעה ילדים: רנדל, צ'ארלס, רוברט ואדוארד. הוא הלך לעולמו ב-26 באפריל 1959, באותה העיר בה נולד.

## קישורים חיצוניים

* 
* 

## הערות שוליים

קטגוריה:אמריקאים ילידי יוטה
קטגוריה:אמריקאים ממוצא אנגלי
קטגוריה:בנקאים אמריקאים
קטגוריה:ראשי עיריות ביוטה
קטגוריה:חברי בית המחוקקים של יוטה
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1877
קטגוריה:אמריקאים שנפטרו ב-1959
פארק המים שפיים

**פארק המים שפיים** הוא פארק מים שנמצא בקיבוץ שפיים. הפארק החל לפעול בשנת 1983, והיה לפארק המים הראשון בישראל. הפארק משתרע על פני כ-60 דונם ובו מעל ל-20 מתקני מים ואטרקציות ומתקנים.
## היסטוריה
הקמת האתר החלה סביב בריכת השחייה של הקיבוץ (שהוקמה ב-1975), בעקבות ביקור של חבר קיבוץ בארצות-הברית, בה ראה במספר מקומות מגלשות מים; והוא הציע להקים אותם ליד בריכת השחייה כפתרון לירידה במספר המבקרים בבריכה, בעקבות תחרות גוברת מצד בריכות שחייה אחרות ו"קאנטרי־קלאבים" חדשים שהוקמו באותה תקופה באזור המרכז. לאחר דיון סוער באספת הקיבוץ הוחלט לרכוש בהשקעה של 400 אלף דולר, שתי מגלשות מים מפותלות באורך 90 מטר, שהותקנו על גבעה מלאכותית שהוקמה ליד הבריכה. מגלשות המים החלו לפעול בקיץ 1983, ולאחר שזכו לסיקור של שלוש דקות במהדורת החדשות "מבט", למחרת הגיעו למקום 2,000 איש והאתר הפך פופולרי. שנה אחר כך נפתח פארק המים רחב ההיקף "לונה-גל" וכדי לעמוד בתחרות הוחלט על הקמת עוד שני מגלשות "קמיקזה" ומשטחי דשא.

בשנת 1987 נוספה בריכת הגלים בהשקעה של 850 אלף דולר, שהייתה הראשונה בישראל. בהמשך נוספו מתקנים נוספים ומספר המבקרים באתר הגיע לכ-350,000 בשנה. בנוסף החל הפארק לערוך אירועים, מופעים והפעלות שונות לילדים. בספטמבר 2006 נפתח, בצמוד לפארק המים, פארק מוטורי עם מסלול קארטינג. אך הוא נסגר לאחר כמה חודשים בהם פעל, מכיוון שהרעש שיצר חרג מן המותר והטריד את תושבי היישוב ארסוף הסמוך.

בשנת 2015 דירג מדריך הבילוי ופנאי "עכבר העיר" את פארק המים שפיים כאחד ממקומות הבילוי הטובים ביותר בישראל לילדים.
## אטרקציות ומתקנים
* מגלשות סופה - מגלשות
* עולם הילד - משטח לילדים עם מגלשות, דלי מים מתהפך, מפל ומזרקות מים
* קמיקזה - מגלשה
* מסלול סלאלום - מגלשה מפותלת
* בריכת גלים - בריכת הגלים הגדולה בישראל
* אבובים - מסלול אבובים
* ריינבוסליידס - מגלשות
* מתחם הפיראטים - ספינת פיראטים בבריכה
* רייסר -4 מסלולי גלישה
* קרייזי קונס - מגלשת אבובים
* מסלול פנטזיה - שייט אבובים במסלול חשוך

## קישורים חיצוניים
* 
* 
## הערות שוליים

קטגוריה:פארקי מים בישראל
קטגוריה:שפיים
תומאס הרברט

**תומאס ג'ון הרברט** (באנגלית: **Thomas John Herbert**; ) היה פוליטיקאי אמריקאי מאוהיו, איש המפלגה הרפובליקנית, שכיהן כמושל אוהיו ה-56 בשנים 1947–1949.
## ראשית חייו
תומאס הרברט נולד בקליבלנד. במלחמת העולם הראשונה הוא שירת כטייס בשירות האוויר של צבא ארצות הברית. ב-8 באוגוסט 1918, בעת שהיה במשימה יחד עם הטייסת ה-56 של חיל האוויר המלכותי בשמי צרפת, הוא נפצע. לאחר המלחמה שב הרברט לאוהיו, שם הוא סיים את לימודיו ב-1919 בבית הספר למשפטים של אוניברסיטת קייס וסטרן ריזרב, והחל לעסוק בעריכת דין.

## קריירה ציבורית
בשנים 1939–1945 שימש הרברט כתובע הכללי של אוהיו. במהפך הפוליטי שחל ב-1946 לטובת המפלגה הרפובליקנית, ניצח הרברט בבחירות למשרת מושל אוהיו את המושל המכהן פרנק לאושי. שנתיים לאחר מכן ניצח לאושי את הרברט, שניסה להיבחר לכהונה שנייה. בשנים 1957–1963 כיהן הרברט כשופט בבית המשפט העליון של אוהיו. ב-1961 הוא לקה בשבץ מוחי והחליט לא להתמודד על כהונה נוספת.

## חיים אישיים
ב-1919 נשא הרברט לאישה את ג'נט ג'דסון מקליבלנד. לשניים נולדו ארבעה ילדים. ג'נט נפטרה ב-1945. ב-1948, בעת שכיהן כמושל, נישא הרברט בשנית למילדרד הלן סטיבנסון מאינדיאנפוליס. לשניים נולדה בת אחת. מילדרד נפטרה ב-1962.

תומאס הרברט נפטר בקולומבוס, אוהיו, ב-26 באוקטובר 1974, יומיים לפני יום הולדתו ה-80. הוא נטמן בבית הקברות לייק ויו שבקליבלנד.

בנו, ג'ון הרברט, היה הגזבר של אוהיו בשנים 1963–1971, וניסה להתמודד על משרת התובע הכללי של אוהיו ב-1970.

## קישורים חיצוניים

* הרברט תומאס באתר Ohio History Central 
* הרברט תומאס באתר אגודת המושלים הלאומית 
* תומאס הרברט באתר The Political Graveyard 
* 

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:שופטי בתי המשפט  של מדינת אוהיו
קטגוריה:התובעים הכלליים של אוהיו
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:טייסי צבא ארצות הברית
קטגוריה:מעוטרי צלב התעופה המצוינת
קטגוריה:מעוטרי לב הארגמן
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת קייס וסטרן ריזרב
קטגוריה:אמריקאים שנולדו ב-1894
קטגוריה:אמריקאים שנפטרו ב-1974
החברה האמריקאית למיקרוביולוגיה

**החברה האמריקנית למיקרוביולוגיה** (באנגלית: **American Society for Microbiology**, או בראשי תיבות: **ASM**) הוא ארגון מקצועי שמאגד מדענים החוקרים נגיפים, חיידקים, פטריות, אצות, פרוטוזואה וכהיבטים אחרים של המיקרוביולוגיה. היא נוסדה בשנת 1899. החברה מפרסמת מגוון כתבי עת מדעיים, ספרי לימוד וחומרים חינוכיים אחרים הקשורים למיקרוביולוגיה ומחלות זיהומיות. החברה האמריקאית למיקרוביולוגיה מארגנת מפגשים שנתיים, כמו גם סדנאות והזדמנויות לפיתוח מקצועי לחבריה.

## היסטוריה
החברה האמריקאית למיקרוביולוגיה נוסדה בשנת 1899 תחת השם "חברת הבקטריולוגים האמריקאים". בדצמבר 1960 שונה שמה ל"החברה האמריקאית למיקרוביולוגיה".

## יעדים
היעד של החברה האמריקאית למיקרוביולוגיה הוא "לקדם את המדעים המיקרוביאליים". החברה שואפת להגשים זאת באמצעות:
* פרסום טקסטים שמצוטטים בהרחבה באקדמיה
* ניהול מפגשים רב תחומיים
* פריסת משאבים ומומחים ברחבי העולם
* תמיכה במחקר מדעי
* טיפוח הבנה ציבורית עמוקה יותר של מיקרוביולוגיה

## חברים
לחברה האמריקאית למיקרוביולוגיה יש יותר מ-30,000 חברים, כולל חוקרים, מחנכים ואנשי מקצוע בתחום הבריאות. החברות פתוחה לכולם ומוצעת בתעריף מוזל לסטודנטים, פוסט-דוקטורנטים וסגל אמריטוס. חברים משלמים עמלות שנתיות כדי לתמוך בפעילויות החברה. קטגוריית החברות החדשה ביותר של מדעני מעבדות קליניות של החברה האמריקאית למיקרוביולוגיה הוקמה בשנת 2019.

החברה האמריקאית למיקרוביולוגיה מספקת הזדמנויות לפיתוח מקצועי ותומכת באנשי מקצוע במיקרוביולוגיה באמצעות 60 מלגות ו-300 פרסי נסיעות, סמינרים מקוונים, כנסים, סדנאות, הזדמנויות ליצירת קשרים, השכלה גבוהה ופרסי הוקרה.
[טקסט=|ממוזער| מפגש 2018 ב[אטלנטה]]

## פרסומים
החברה האמריקאית למיקרוביולוגיה מפרסמת 18 כתבי עת. החברה האמריקאית למיקרוביולוגיה מקבלת הגשות בכל פורמט עבור כל כתבי העת המחקריים הראשיים מאז 2018. כתבי העת שלה שזמינים בגישה פתוחה הם:
* mBio 
* mSphere
* mSystems 
* Journal of Microbiology & Biology Education

החברה מפרסמת גם את *Microcosm*, מגזין חדשות רבעוני לחבריה. באמצעות חברת ההוצאה לאור ASM Press, החברה מפרסמת ספרים המכסים נושאים מגוונים.

## האקדמיה האמריקאית למיקרוביולוגיה
האקדמיה האמריקאית למיקרוביולוגיה (AAM) היא קבוצת מנהיגות לשם כבוד בתוך החברה האמריקאית למיקרוביולוגיה. חברי האקדמיה נבחרים באמצעות תהליך שנתי של סקירת עמיתים המבוסס על הרשומות של ההישגים המדעיים שלהם שקידמו את המיקרוביולוגיה. האקדמיה מעניקה פרסים על הישגים מדעיים המכבדים תרומות חשובות למחקר בסיסי ויישומי, לחינוך למיקרוביולוגיה ולמנהיגות מדעית ומקצועית.

## קישורים חיצוניים
* 

* פורטל מיקרוביולוגיה קלינית

## הערות שוליים

קטגוריה:מיקרוביולוגיה
קטגוריה:ארצות הברית: ארגוני בריאות ורפואה
עלי אל-חבסי

**עלי עבדאללה בן חארב אל-חבסי** (בערבית: **علي بن عبد الله بن حارب الحبسي**; נולד ב-20 בדצמבר 1981) הוא כדורגלן עבר עומאני ששיחק בעמדת השוער.

## קריירת מועדונים
אל-חבסי התחיל את הקריירה שלו בקבוצת הכדורגל אל-מוד'איבי וכשהיה בן 21 הצטרף לא-נאסר סלאלחה. במקביל לעיסוקו כשוער, אל-חבסי עבד גם ככבאי בנמל התעופה הבינלאומי מסקט. בקיץ  אל-חבסי חתם בלין אוסלו מליגת העל הנורווגית.

בינואר  אל-חבסי חתם בבולטון וונדררס. בספטמבר  אל-חבסי ערך את הופעת הבכורה שלו בקבוצה בניצחון 1-2 נגד פולהאם. ב-8 בנובמבר 2007 אל-חבסי ערך את הופעת הבכורה שלו בגביע אופ"א בתיקו 2-2 נגד באיירן מינכן והפך לכדורגלן העומאני הראשון שרושם דקות במסגרת אירופית. בארבעת שנותיו בבולטון, רשם רק 10 הופעות

ביולי , אל-חבסי הושאל לוויגאן את'תלטיק עד לסיום העונה. את העונה סיים עם 34 הופעות בליגה וב-4 ביולי 2011 חתם בקבוצה לארבע שנים תמורת 4 מיליון פאונד. בוויגאן, אל-חבסי בלט בעיקר בזכות העובדה כי הצליח לעצור כמחצית מהפנדלים שנשרקו לחובתה של וויגאן ובהם פנדלים שנבעטו על ידי: רובין ואן פרסי, קרלוס טבס, חאבייר הרננדס ומייקל ארטטה.

ב-31 באוקטובר 2014 הושאל לברייטון אנד הוב אלביון לחודש אחד.

ביולי  אל-חבסי חתם לשנתיים ברדינג. בינואר , האריך אתת חוזהו בשנה נוספת ובאותה עונה אף נכלל בנבחרת העונה של הפוטבול ליג צ'מפיונשיפ.

ב-17 ביולי 2017 אל-חבסי חתם לשלוש שנים אל-הילאל מליגת העל הסעודית.

ב-29 באוגוסט 2019 אל-חבסי חזר לאנגליה וחתם בווסט ברומיץ' אלביון, בה לא זכה לדקות משחק.

ב-21 באוגוסט 2020 אל-חבסי הודיע על פרישה מכדורגל.

## קריירה בינלאומית
בצעירותו, אל-חבסי שיחק בנבחרות הצעירות של עומאן. ב-20 בינואר 2001 אל-חבסי ערך את הופעת הבכורה שלו בנבחרת הבוגרת בהפסד 2-0 ל.

אל-חבסי שימש כשוער הראשון של הנבחרת החל משנת  ועמד בשערה עד לפרישתו ב-5 בינואר 2020. הוא השתתף עמה בשלושה גביעי אסיה ורשם 141 הופעות בנבחרת.

## קישורים חיצוניים

קטגוריה:ילידי 1981
קטגוריה:כדורגלנים עומאנים
קטגוריה:שוערי כדורגל עומאנים
קטגוריה:כדורגלני לין אוסלו
קטגוריה:כדורגלני בולטון וונדררס
קטגוריה:כדורגלני ויגאן את'לטיק
קטגוריה:כדורגלני ברייטון אנד הוב אלביון
קטגוריה:כדורגלני רדינג
קטגוריה:כדורגלני אל-הילאל
קטגוריה:כדורגלני וסט ברומיץ' אלביון
קטגוריה:כדורגלני נבחרת עומאן
קטגוריה:כדורגלני גביע אסיה 2004
קטגוריה:כדורגלני גביע אסיה 2007
קטגוריה:כדורגלני גביע אסיה 2015
קטגוריה:עומאנים שנולדו במאה ה-20
.
אדון נוקאאוט

**אדון נוקאאוט** (ברוסית: **Мистер Нокаут**) הוא סרט קולנוע רוסי מסוגת דרמת הספורט, המספר על המתאגרף הסובייטי ולרי פופנצ'נקו. את הסרט ביים ארטיום מיכלקוב, עם סרגיי בזרוקוב וויקטור חוריניאק בתפקידים הראשיים.

הקרנת הבכורה מתוכננת ל-23 בפברואר 2022.

## עלילה
הדמות הראשית של הסרט היא המתאגרף הסובייטי ולרי פופנצ'נקו. הסרט מספר על ילדותו, השירות הצבאי ותחילת הקריירה הספורטיבית שלו.

## שחקנים ודמויות
* סרגיי בזרוקוב
* ויקטור חוריניאק - ולרי פופנצ'נקו
* אנגלינה סטרצ'ינה
* ויקטור ורז'ביצקי

## הפקה והפצה
את הסרט ביים ארטיום מיכאלקוב. ב-23 בנובמבר 2021 יצא הטריילר הראשון לסרט.

הקרנת הבכורה מתוכננת ל-23 בפברואר 2022.

## קישורים חיצוניים

## הערות שוליים

קטגוריה:סרטי 2022
קטגוריה:סרטי דרמה רוסיים
קטגוריה:סרטי ספורט רוסיים
קטגוריה:סרטים ביוגרפיים רוסיים
קטגוריה:סרטים ברוסית
קטגוריה:סרטים רוסיים
נסיכה בהחלפה: בעקבות הכוכב הרומנטי

**נסיכה בהחלפה: בעקבות הכוכב הרומנטי** (באנגלית: **The Princess Switch 3: Romancing the Star**) הוא סרט קומדיה רומנטית אמריקאי לחג המולד. הוא סרט ההמשך של נסיכה בהחלפה ונסיכה בהחלפה: חילוף חוזר, בו מככבים ונסה הדג'נס, סם פלדיו, רמי היי, ניק סגאר וסואן בראון. הסרט הוקרן לראשונה בנטפליקס ב-18 בנובמבר 2021.

## עלילה
הסיפור עוקב אחר המלכה מרגרט דלקורט והנסיכה סטייסי דנובו, כאשר חפץ יקר ערך הקשור לחג המולד נגנב הכפילות המלכותיות מרגרט וסטייסי פונות לעזרתם של הכפילה הנועזת שלהן פיונה – ושל האקס הכובש שלה.

## שחקנים ודמויות
* ונסה הדג'נס בתפקיד **מרגרט דלקורט** (מלכת מונטנרו), **סטייסי דנובו** ו**ליידי פיונה פמברוק**.
* סם פלדיו בתפקיד **הנסיך אדוארד**.
* ניק סגאר בתפקיד **קווין ריצ'רדס**.
* מארק פליישמן בתפקיד **פרנק דה לוקה**.
* סואן בראון בתפקיד **גברת דונטלי**.
* רמי היי בתפקיד **פיטר**.

## קישורים חיצוניים

* "נסיכה בהחלפה: בעקבות הכוכב הרומנטי", באתר נטפליקס.

קטגוריה:סרטים אמריקאיים משנת 2021
אנדרטת נורמנדי הבריטית

250px|ממוזער|שמאל
**אנדרטת נורמנדי הבריטית** היא אנדרטה בצרפת, הניצבת בסמוך לחופי הפלישה לנורמנדי במלחמת העולם השנייה. האנדרטה מנציחה את שמות כל החיילים תחת פיקוד בריטי, שנפלו במהלך שלושת חודשי המערכה בנורמנדי – 22,442 במספר, שמוצאם מ-30 אומות שונות. היא נחנכה בשנת 2021.

## הקמת האנדרטה
לאחר מלחמת העולם השנייה הוקמו בנורמנדי אנדרטאות רבות למערכה ולנופלים בה, אך באף אחת מהן לא הונצחו כל שמות החללים בה שלחמו תחת פיקוד בריטי. בשנת 2015 נהגה הרעיון להקים אנדרטה שכזו והוקמה קרן (Normandy Memorial Trust) להגשמתו. פטרון הקרן הוא צ'ארלס, נסיך ויילס.

האנדרטה תוכננה על ידי האדריכל הבריטי ליאם או'קונור (Liam O'Connor), שתכנן גם את אנדרטת הכוחות המזוינים הניצבת בארבורטום הזיכרון הלאומי בסטפורדשייר שבבריטניה. פסל הזיכרון הניצב באנדרטה עוצב על ידי דייוויד ויליאמס-אליס (David Williams-Ellis). עלות רכישת הקרקע והקמת האנדרטה הגיעה לסכום של 30 מיליון לירות בריטיות. ממשלת בריטניה העמידה 2/3 מן הסכום, והיתר גויס מתרומות פרטיות. בניית האנדרטה החלה בשנת 2019, לאחר הצבת פסל הזיכרון וקיום טקס במעמד ראש-ממשלת בריטניה תרזה מיי ונשיא צרפת עמנואל מקרון. היא הושלמה כשנתיים לאחר מכן. לבניית האנדרטה שימשו כ-4,000 טון אבן.

בשל מגפת הקורונה נחנכה האנדרטה בטקס מצומצם משתתפים, שנערך ב-6 ביוני 2021, יום השנה ה-77 לתחילת המערכה בנורמנדי. הוא נערך במעמד שרת הכוחות המזוינים של צרפת, פלורנס פרלי ושגריר בריטניה בצרפת, אדוארד לוולין (Edward Llewellyn). קהל רב ובתוכו ותיקי המערכה צפה בשידור הטקס בארבוריטום הזיכרון הלאומי שבבריטניה. הטקס נחתם במטס הצדעה מעל האנדרטה של צוות החיצים האדומים הבריטי.

## האנדרטה
האנדרטה ניצבת ממערב לכפר ור-סור-מר , כ-700 מטר מדרום לקו החוף, בגזרת חוף הנחיתה גולד. מאתר האנדרטה נשקף מראה השרידים בים של נמל מאלברי המלאכותי, שהוקם במהלך המערכה לשם העברת אספקה לכוחות הלוחמים.

האנדרטה היא מתחם מלבני נטוע דשא, ששבילים עוברים בו בתבנית קווי דגל היוניון ג'ק. במרכז המתחם, ברחבה מרוצפת, ניצב כן זיכרון ועליו זר עלי דפנה מפוסל באבן, ומשני עברי הרחבה נישאים על גבי תרנים דגלי בריטניה וצרפת. מצפון לרחבה זו ניצבת חצר מרוצפת בצורת האות ח', המוקפת חומת אבן. חלקה הפתוח של החצר פונה כלפי צפון. מול מרכז החצר, בשולי מתחם האנדרטה, ניצב על גבי כן פסל ארד בקנה מידה מוגדל של שלושה חיילים בריטים המסתערים דרומה, אל תוך היבשת. עברו הדרומי של הכותל המרכזי של החצר נושא כתובות זיכרון, ואילו הקירות הפנימיים בחצר נושאים את שמות החללים שנפלו ביום הפלישה, 6 ביוני 1944 – 1,746 במספר. שמות החללים שנפלו לאחר יום הפלישה ועד 31 באוגוסט חרותים בסדר כרונולוגי של ימי המערכה על גבי 160 עמודי אבן, המוצבים לאורך שבילים בהיקפו של מתחם האנדרטה. השבילים ההיקפיים מתלכדים בחצר הכבוד הצפונית. העמודים נושאים על גביהם שבכות עץ. שמות החללים שנפלו בכל אחד מן הימים נחרתו על גבי עמודי הזיכרון לפי סדר הזרועות שאליהן השתייכו – הצי, הצבא, חיל האוויר וסוכני מנהלת המבצעים המיוחדים.

בשוליו המערביים של מתחם החצר ניצבת אנדרטה לזכר כ-20 אלף האזרחים הצרפתים, שנהרגו במהלך חודשי המערכה בנורמנדי.

מדרום מזרח למתחם האנדרטה הוקמו חנייה ואזור שירות, ששביל מוליך מהם אל האנדרטה.

## קישורים חיצוניים

* 

נורמנדי הבריטית
נורמנדי
קטגוריה:המערכה בנורמנדי
קטגוריה:נורמנדי: מבנים
פסגת אלפרינג

[ממוזער|מפת מרכז ודרום [רכס סנטינל (אנטארקטיקה)|רכס סנטינל]]
**פסגת אלפרינג** (באנגלית: **Elfring Peak**) הוא פסגה בצידו המזרחי של רכס סנטינל, בהרי אלזוורת' באזור ארץ אלזוורת' שבאנטארקטיקה.

גובהה של פסגת אלפרינג 2,600 מטרים מעל פני הים; פסגת אלפרינג היא הפסגה ה-514 בגובהה באנטארקטיקה.

הפסגה ממוקמת בין חלקו התחתון של קרחון דלה פיה ולבין חלקו התחתון של קרחון אסטר, במקום בו שני קרחונים אלה נשפכים לקרחון תומאס.

## היסטוריה
### מקור השם

שמה של הפסגה ניתן לה בשנת 2006 על ידי הוועדה המייעצת לשמות אנטארקטיים.

הפסגה נקראת על שם כריסטין איי. אלפרינג (Christine A. Elfring), חברה בוועד המנהל של הוועד לחקר אנטארקטיקה (Polar Research Board), מטעם האקדמיה הלאומית למדעים של ארצות הברית, בין השנים 1996 – 2013.

## קישורים חיצוניים

* פסגת אלפרינג באתר הסקר הגאולוגי של ארצות הברית
* פסגת אלפרינג באתר הגאזט האנטארקטי של ממשלת אוסטרליה
* פסגת אלפרינג באתר הגאזט האנטארקטי המשווה SCAR של ממשלת אוסטרליה
* פסגת אלפרינג באתר peakery (מרחקים לאתרים סמוכים)
* פסגת אלפרינג באתר mountainplanet
* מחשבון מרחקים - המרחק מפסגת אלפרינג לאתרים סמוכים

## הערות שוליים

אלפרינג
אלפרינג
צ'. ויליאם אוניל

**צ'. ויליאם אוניל** (באנגלית: **C. William O'Neill**; ) היה פוליטיקאי אמריקאי מאוהיו, חבר המפלגה הרפובליקנית, שכיהן בכל אחת מזרועות הממשל של המדינה בתפקיד הבכיר ביותר בה: כמושל אוהיו ה-59, כנשיא בית המשפט העליון של אוהיו, וכיושב ראש בית הנבחרים של אוהיו.
## ראשית חייו
צ'. ויליאם אוניל נולד בעיר מריאטה שבאוהיו. ב-1938 הוא סיים את לימודיו בקולג' מריאטה, וב-1942 הוא סיים את לימודיו בבית הספר למשפטים על שם מוריץ של אוניברסיטת המדינה של אוהיו. בעת לימודיו בקולג' הוא הצטרף לאחוות דלתא-אפסילון.

## קריירה ציבורית
אוניל כיהן כחבר בית הנבחרים של אוהיו, ובתקופת כהונתו הוא נבחר כיושב ראש הבית. ב-1950, כאשר היה בן 34, הוא היה לאדם הצעיר ביותר שנבחר למשרת התובע הכללי של אוהיו. הוא כיהן בתפקיד בשנים 1951–1957. לאחר מכן הוא נבחר כמושל אוהיו וכיהן בתפקיד עד 1959. כאשר ניסה אוניל להיבחר לכהונה שנייה כמושל הוא נוצח בבחירות בשל תמיכתו בתיקון השנוי במחלוקת לחוקת אוהיו שנגע ל"זכות לעבודה". החל מ-1960 ועד למותו הוא כיהן בבית המשפט העליון של אוהיו, בתחילה כשופט, ולאחר מכן כנשיא בית המשפט. הוא היה אזרח אוהיו היחידי בכל ההיסטוריה של המדינה שכיהן בכל שלוש זרועות הממשל: הזרוע המבצעת, הזרוע המחוקקת והזרוע השופטת.

## חיים אישיים
ב-1945 נשא אוניל לאישה את בטי יוסון. לזוג נולדו שני ילדים.

צ'. ויליאם אוניל נפטר ב-20 באוגוסט 1978 בקולומבוס, בעת כהונתו כנשיא בית המשפט העליון של אוהיו. הוא נטמן בבית הקברות אוק גרוב שבמריאטה. על שמו קרויים בניין במרכז התערוכות של אוהיו שבקולומבוס, ומרכז לאזרחים ותיקים במריאטה.

## קישורים חיצוניים

* צ'. ויליאם אוניל באתר Ohio History Central 
* צ'. ויליאם אוניל באתר החברה ההיסטורית של אוהיו 
* 

## הערות שוליים

קטגוריה:אמריקאים ילידי אוהיו
קטגוריה:מריאטה (אוהיו): אישים
קטגוריה:מושלי אוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של אוהיו
קטגוריה:התובעים הכלליים של אוהיו
קטגוריה:בוגרי מכללת מריאטה
קטגוריה:בוגרי בית הספר למשפטים באוניברסיטת המדינה של אוהיו
קטגוריה:עורכי דין אמריקאים במאה ה-20
קטגוריה:שופטי בתי המשפט של מדינת אוהיו
קטגוריה:אמריקאים שנולדו ב-1916
קטגוריה:אמריקאים שנפטרו ב-1978
דניס אשני

**דניס אשני** (בהונגרית: **Dénes Eszenyi**; נולד ב-9 בינואר 1968) הוא כדורגלן עבר הונגרי ששיחק בעמדת החלוץ.

## קריירה
אשני התחיל את הקריירה שלו במחלקת הנוער של נירג'האזה ספרטקוס ובגיל 18 הצטרף לאויפשט.

בקיץ  אשני חתם במכלן מליגת העל הבלגית. ב-22 באוגוסט 1992 ערך את הופעת הבכורה שלו בקבוצה בהפסד 1-0 לאנדרלכט. ב-5 במרץ 1993 הבקיע את שער הבכורה שלו בקבוצה בניצחון 0-1 נגד סטנדרד לייז'.

בינואר  אשני חזר להונגריה כאשר חתם בפץ'. בקיץ  הושאל לקיספסטי הונבד, אך בנובמבר של אותה שנה עזב אותה וחתם בהפועל צפרירים חולון. עונה לאחר מכן נשאר בישראל וחתם בבני יהודה בה שיחק רק משחק אחד במחזור השני.

בקיץ  אשני חזר לקדנציה שנייה באויפשט, עמה זכה באליפות בסיום העונה. בינואר  חתם בפרנצווארוש.

בקיץ  חתם במכבי פתח תקווה, אותה עזב אחרי 7 הופעות וחתם בהפועל רמת גן.

בקיץ  חתם באלורה ובסיום העונה פרש מכדורגל.

ב-5 בספטמבר 1990 אשני ערך את הופעת הבכורה שלו בנבחרת הונגריה בניצחון 1-4 נגד . ב-9 במרץ 1994 ערך את משחקו האחרון בנבחרת בהפסד 2-1 ל בו כבש את שערו היחיד בנבחרת.

## תארים
; אויפשט
*ליגת העל ההונגרית: , 
*הגביע ההונגרי: , 

; קיספסטי הונבד
*הגביע ההונגרי: 

## קישורים חיצוניים

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:כדורגלני אויפשט
קטגוריה:כדורגלני מכלן
קטגוריה:כדורגלני פצ'י
קטגוריה:כדורגלני בודפשט הונבד
קטגוריה:כדורגלני צפרירים חולון
קטגוריה:כדורגלני בני יהודה תל אביב
קטגוריה:כדורגלני פרנצווארוש
קטגוריה:כדורגלני מכבי פתח תקווה
קטגוריה:כדורגלני הפועל רמת גן
קטגוריה:כדורגלנים זרים בישראל
קטגוריה:כדורגלני נבחרת הונגריה
קטגוריה:ספורטאים הונגרים בבלגיה
קטגוריה:ספורטאים הונגרים בישראל
קטגוריה:הונגרים שנולדו ב-1968
אלי ששון

**אלי ששון** (נולד ב-29 באוגוסט 1982) הוא כדורגלן עבר ישראלי ששיחק בעמדת הקשר.

## קריירה
ששון התחיל את הקריירה שלו במחלקת הנוער של בית"ר ירושלים. ב-16 בנובמבר 2002 ששון ערך את הופעת הבכורה שלו בקבוצה הבוגרת בניצחון 1-2 נגד מכבי תל אביב. ב-1 בדצמבר 2002 הבקיע צמד ובישל שער נוסף בניצחון 0-5 נגד מ.ס. אשדוד.

בינואר , ששון הושאל להכח עמידר רמת גן מהליגה הלאומית, בה היה שותף לחזרה של הקבוצה לליגת העל אחרי כעשרים שנות היעדרות. עונה לאחר מכן חזר לבית"ר ורשם רק הופעה אחת במחזור האחרון של העונה.

בקיץ , ששון הושאל להפועל פתח תקווה. בינואר  חתם בהפועל ירושלים.

לאחר סיום הקריירה אלי ששון עוסק באימון ילדים.

## תארים
; בית"ר ירושלים
*ליגת העל: 2006/2007

## קישורים חיצוניים

* 

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:כדורגלני הכח עמידר רמת גן
קטגוריה:כדורגלני הפועל פתח תקווה
קטגוריה:כדורגלני הפועל ירושלים
קטגוריה:ישראלים שנולדו ב-1982
סילוואשווארד

**סילוואשווארד** (בהונגרית: **Szilvásvárad**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בסילוואשווארד מספר התושבים נמצא בירידה. כך, בשנת 1990 חיו בכפר 1,898 תושבים ובשנת 2023 רק 1,406 תושבים.

האזור מיושב מתקופת הברזל, הוא מוזכר לראשונה בתעודות משנת 1332 ומאז הוא מיושב לסירוגין.

## יהודי סילוואשווארד
יהודים חיו בסילוואשווארד במאה ה-18 ובמאה ה-19. החל משנת 1901 היו יהודי הכפר כפופים לקהילת אוזד. בשנת 1944 נרצחו יהודים מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
שמואל דב שפירא

הרב **שמואל דב שפירא** (נולד ב-28 באפריל 1950) הוא רב המועצה המקומית כוכב יאיר, חבר מועצת צהר ומנהל את בית ההוראה של הארגון.

## קורות חיים
למד בישיבת בני עקיבא פרחי אהרון בקריית שמואל. שירת בנח"ל במסגרת גרעין "גלבוע מושבי". היה קומונר בתנועת הנוער בני עקיבא במירון ובכפר הרא"ה שם גם פגש את אשתו, נאוה בת כפר הרא"ה (חיבת ציון).

בהמשך שירת כנחלאי בניר עציון וברמת מגשימים ברמת הגולן. לאחר השירות, למד שמונה שנים בישיבת "מרכז הרב" שם ינק את תורתו מפי רבני הישיבה, ובעיקר הרב צבי יהודה קוק, והרב צבי טאו.

במסגרת הלימודים גם השתתף במכון הלכה ברורה שליד הישיבה, והיה שותף בכתיבת מסכתות סנהדרין ופסחים. במקביל למד מספר שנים בכולל "מרץ" במבשרת ירושלים שם גם קיבל תעודת הוראה.

לאחר הלימודים בירושלים עלה לגולן למושב "קשת" ללמוד בכולל המקומי בראשות הרב שלמה גורן והרב שלמה אבינר במשך ארבע שנים תשל"ט עד תשמ"ב, ולהיות חלק מהפעילות הרוחנית של המושב.

### רב מושב הזורעים
הוסמך לרבנות על ידי הרבנות הראשית לישראל בראשות הרב שלמה גורן, ובגיל 32 נבחר לכהן כרב המושב "הזורעים" בגליל התחתון. שם כיהן במשך 15 שנים, בין השנים תשמ"ג עד תשנ"ז 1982 – 1997.

היה פעיל בכל תחומי החיים במושב, הן במישור הרוחני והן במישור החברתי.

בשנים אלו, פיתח את "משניגון" – שיטת לימוד משניות בניגון לזיכרון ושינון – והפיק קלטות לשתי מסכתות בשיטה זו –

מסכת ברכות ופרקי אבות.

במשך השנים הקלטות הפכו לדיסקים, וכיום ניתן לשמוע את מסכת אבות ביוטיוב לפרק ראשון וכן לשאר הפרקים.

### רב היישוב כוכב יאיר
ממוזער|כריכה חיצונית של "סליחות ארץ ישראל" בשנת תשנ"ח 1998 עבר לכוכב יאיר ונבחר כרב המקומי, ומשמש מאז כרב היישוב שאחר כך התאחד עם צור יגאל. במשך השנים מעביר הרב שיעורים רבים, בתחומי התלמוד, ההלכה ומחשבת ישראל לציבורים שונים ביישוב.

## פרסומים
בשנים אלו הוציא שני ספרים "אור כוכב" המהווים סיכום של עלוני המועצה הדתית היוצאים בכל שתי שבתות בתפוצה פנימית בכוכב יאיר.

כל ספר כולל שני חלקים:

# חלק א. דברי תורה לשבתות וחגים ושו"תים בנושאים מגוונים בהם נשאל במשך שנות רבנותו.
# חלק ב. המלצות לטיולים בארץ ישראל, נכתבו על ידי ישראל פניגשטיין.

בשנת תשע"א ניסח והוציא לאור בכוכב יאיר צור יגאל - "סליחות ארץ ישראל" – סליחות עם דגש על פיוטים מובנים, התייחסות לתקופת הגאולה, ושילוב עם פיוטים בנוסח יהודי המזרח.

כעבור מספר שנים, בשנת תשע"ה הוציא מהדורה חדשה יחד עם הרב אבי גיסר רב היישוב עפרה, ובייעוץ של הרב יהודה זולדן. מהדורה זו התקבלה על ידי מועצת רבני צהר, ואומצה על ידי הארגון. כיום יש מספר הולך וגדל של בתי כנסת המתפללים בנוסח זה.

## פעילות נוספת
במסגרת רבני צהר מונה הרב שפירא לראש "בית ההוראה" של הארגון. בתפקידו זה הוא מפעיל קו טלפוני יומי לשאלות, ותשובות לאתר ynet במדור יהדות. במשך השנים פורסמו במדור זה מאות תשובות בנושאים שונים, המהוות בסיס לשאלות נוספות של קוראים רבים.

## קישורים חיצוניים
* החלטת מועצת רבני צהר בשאלת נוסח סליחות ארץ ישראל
* שאלות ותשובות תשובות הלכתיות באתר ynet יהדות
* ספרי אור כוכב באתר הספרייה הלאומית
* דף המועצה הדתית באתר היישוב "כוכב יאיר-צור יגאל" רשימת השיעורים הקבועים של הרב שמואל שפירא
* מה למד הלל הזקן מנעמי? גיור כהלכה מתוך אתר "עתים"

## הערות שוליים

קטגוריה:רבני צהר
קטגוריה:בוגרי ישיבת פרחי אהרון
קטגוריה:בוגרי ישיבת מרכז הרב
קטגוריה:רבני מושבים
קטגוריה:קשת: אישים
קטגוריה:כוכב יאיר צור יגאל: אישים
קטגוריה:רבני מועצות מקומיות
קטגוריה:מועצה אזורית הגליל התחתון: אישים
קטגוריה:ישראלים שנולדו ב-1950